સામાન્ય રીતે રાજ્યમાં અને દેશમાં ભાજપ સત્તાસ્થાને આવ્યો ન હતો ત્યાં સુધી અનેક સિદ્ધાંતોની વાતો ભાજપ માટે કરવામાં આવતી હતી. જેમાંથી સૌથી મહત્ત્વની વાત એક વ્યક્તિ એક પદની ભાજપની પ્રણાલી ગણવામાં આવતી હતી. જોકે ગુજરાતે જ આ પ્રણાલી તોડી પાડવાનું નક્કી કર્યું છે. પ્રદેશ ભાજપના પ્રમુખ વિજય રૂપાણી પ્રમુખ બન્યા ત્યારે કહેવાતું હતું કે વિધાનસભાના અંદાજપત્ર સત્ર પછી તેઓ મંત્રીમંડળમાંથી રાજીનામું આપશે અને ભાજપની એક વ્યક્તિ એક પદની પ્રણાલી જાળવી રાખશે.